15.5.2023 г.
BG
Официален вестник на Европейския съюз
C 173/33
6.
Шесто основание: нарушение на член 11 ДЕС — Не са проведени консултации с висшите учебни заведения на издръжка на тръстове в обществен интерес, нито с техните учащи, преподаватели, изследователи и партньори. 7.
Седмо основание: нарушение на член 2 ДФЕС — Договорът за функционирането на ЕС не е предоставил на Съюза компетентност в сферата на политиката в областта на образованието и научноизследователската дейност, която е упражнена в Решението за изпълнение. 8.
Осмо основание: нарушение на член 9 ДФЕС — Решението за изпълнение не служи за постигане на високо равнище на образование, обучение, а напротив, поражда дългосрочни неблагоприятни последици в академичен, научен и образователен аспект за учащите, преподавателите и изследователите в унгарските висши учебни заведения на издръжка на фондации. 9.
Девето основание: нарушение на член 56 ДФЕС — Решението за изпълнение ограничава правата на гражданите на Съюза, които не са унгарски граждани (учащи, преподаватели, изследователи), които осъществяват своята дейност в унгарски учебни заведения на издръжка на тръстове в обществен интерес. 10.
Десето основание: нарушение на член 67 ДФЕС — С отнемането на финансирането Решението за изпълнение прави невъзможна дейността на заведенията на издръжка на тръстове в обществен интерес и представлява посегателство върху правната уредба, в контекста на която тези заведения осъществяват своята дейност, т.е. косвено върху унгарската автономна (различна) правна система и върху правните традиции в Унгария. 11.
Единадесето основание: нарушение на член 120 ДФЕС — Дискриминационните и непропорционални последици от мярката са очевидни и поставят също така в неблагоприятно конкурентно положение висшите учебни заведения, които извършват дейност под формата на фондове в обществен интерес. 12.
Дванадесето основание: нарушение на член 124 ДФЕС — С Решението за изпълнение са спрени средствата за различни адресати, като междувременно те са предназначени за други субекти. 13.
Тринадесето основание: нарушение на член 165 ДФЕС — Решението за изпълнение не допринася за развитието на качествено обучение, а всъщност сериозно го уврежда и затруднява. 14.
Четиринадесето основание: нарушение на член 179 ДФЕС — Оттеглянето на средствата по програмата за сътрудничество и образователен обмен „Еразъм +“ и на рамковата програма за научни изследвания и иновации „Хоризонт Европа“ води до явна пречка за свободното движение на изследователите, научните познания и технологиите. 15.
Петнадесето основание: нарушение на член 13 de от Хартата на основните права на Европейския съюз (наричана по-нататък „Хартата“) — Решението за изпълнение има за явна последица промяна в дейността на унгарските висши учебни заведения, които осъществяват дейността си по нов модел. 16.
Шестнадесето основание: нарушение на член 2 ДЕС — Според жалбоподателя не е налице конфликт на интереси, който е основание и мотив за Решението за изпълнение.